laion/Wikipedia-Exotic huggingface dataset:
ইয়াসিন খান

মোহাম্মদ ইয়াসিন খান (জন্ম: ১৬ সেপ্টেম্বর ১৯৯৪; ইয়াসিন খান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১২–১৩ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৩–১৪ মৌসুমে তিনি শেখ জামালে যোগদান করেছেন, শেখ জামালের হয়ে তিনি ২টি লিগ শিরোপা জয়লাভ করেছেন। শেখ জামালে ৪ মৌসুম অতিবাহিত করার পর পুনরায় শেখ রাসেলের সাথে চুক্তি স্বাক্ষর করেছেন, যেখানে তিনি ২৩ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং শেখ জামালের হয়ে খেলেছেন। ২০২২–২৩ মৌসুমে, তিনি শেখ জামাল হতে বাংলাদেশী ক্লাব শেখ রাসেলে যোগদান করেছেন। ২০১৪ সালে, ইয়াসিন বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩২ ম্যাচে ৩টি গোল করেছেন। দলগতভাবে, ইয়াসিন এপর্যন্ত ৫টি শিরোপা জয়লাভ করেছেন, যার মধ্যে ১টি শেখ রাসেলের হয়ে এবং ৪টি শেখ জামালের হয়ে জয়লাভ করেছেন। মোহাম্মদ ইয়াসিন খান ১৯৯৪ সালের ১৬ই সেপ্টেম্বর তারিখে বাংলাদেশের বরিশালে জন্মগ্রহণ করেছেন এবং সেখানেই তার শৈশব অতিবাহিত করেছেন। ইয়াসিন বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করেছেন। ২০১৪ সালের ২৪শে অক্টোবর তারিখে, মাত্র ২০ বছর ১ মাস ৯ দিন বয়সে, ইয়াসিন শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৭৩তম মিনিটে রক্ষণভাগের খেলোয়াড় তপু বর্মনের বদলি খেলোয়াড় হিসেবে তিনি মাঠে প্রবেশ করেন। ম্যাচটি ১–১ গোলে ড্র করেছিল। বাংলাদেশের হয়ে অভিষেকের বছরে ইয়াসিন সর্বমোট ২ ম্যাচে অংশগ্রহণ করেছেন। পরবর্তী বছরের ২৮শে ডিসেম্বর তারিখে, ভুটানের বিরুদ্ধে ম্যাচের প্রথম গোলটিতে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেন। এছাড়াও, জাতীয় দলের হয়ে অভিষেকের ১ বছর ২ মাস ১৬ দিন পর, বাংলাদেশের জার্সি গায়ে প্রথম গোলটি করেন; ২০১৬ সালের ৮ই জানুয়ারি তারিখে, শ্রীলঙ্কার বিরুদ্ধে ম্যাচে বাংলাদেশের দ্বিতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৪ মার্চ ২০২২ পর্যন্ত হালনাগাদকৃত। "Yeasin Khan"। Eurosport। সংগ্রহের তারিখ ২ অক্টোবর ২০১৪। / "Bangladesh beat Sri Lanka 4-2 to launch their Bangabandhu Gold Cup campaign in style"। বিডিনিউজ টোয়েন্টিফোর ডটকম। ৮ জানুয়ারি ২০১৬। সংগ্রহের তারিখ ১৩ মার্চ ২০২১।  সকারওয়েতে ইয়াসিন খান (ইংরেজি) ট্রান্সফারমার্কেটে ইয়াসিন খান (ইংরেজি) ওয়ার্ল্ডফুটবল.নেটে ইয়াসিন খান (ইংরেজি) ইএসপিএন এফসিতে ইয়াসিন খান (ইংরেজি) ন্যাশনাল-ফুটবল-টিমস.কমে ইয়াসিন খান (ইংরেজি)
মাকসুদুর রহমান

মোহাম্মদ মাকসুদুর রহমান মোস্তাক (জন্ম: ১৯ অক্টোবর ১৯৯০; মাকসুদুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। ২০১১–১২ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১২–১৩ মৌসুমে তিনি শেখ জামালে যোগদান করেছেন। শেখ জামালে ৪ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব ঢাকা মোহামেডানে যোগদান করেছেন। ২০১২ সালে, মোস্তাক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, মোস্তাক এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন। মোহাম্মদ মাকসুদুর রহমান মোস্তাক ১৯৯০ সালের ১৯শে অক্টোবর তারিখে বাংলাদেশে জন্মগ্রহণ করেছেন। ২০১২ সালের ২০শে সেপ্টেম্বর তারিখে, মাত্র ২১ বছর ১১ মাস ২ দিন বয়সে, মোস্তাক নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন, তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে মোস্তাক সর্বমোট ২ ম্যাচে অংশগ্রহণ করেছেন। ৪ এপ্রিল ২০২১ পর্যন্ত হালনাগাদকৃত। "Nepal vs. Bangladesh"। ন্যাশনাল-ফুটবল-টিমস (ইংরেজি ভাষায়)। ২০ সেপ্টেম্বর ২০১২। সংগ্রহের তারিখ ৪ এপ্রিল ২০২১।  "International friendlies • Regular"। ইউরোস্পোর্ট (ইংরেজি ভাষায়)। ২০ সেপ্টেম্বর ২০১২। সংগ্রহের তারিখ ৪ এপ্রিল ২০২১।  সকারওয়েতে মাকসুদুর রহমান (ইংরেজি) ট্রান্সফারমার্কেটে মাকসুদুর রহমান (ইংরেজি) ন্যাশনাল-ফুটবল-টিমস.কমে মাকসুদুর রহমান (ইংরেজি)
গারো ভাষা

গারো ভাষা বা (গারো ভাষায় "মান্দি") একটি চীনা-তিব্বতি ভাষা। এটি ভারতের মেঘালয় অঙ্গরাজ্যের গারো পাহাড় এলাকার অধিবাসীদের প্রধান ভাষা। এটি পার্শ্ববর্তী বাংলাদেশও প্রচলিত। মেঘালয়ের প্রতিবেশী অঙ্গরাজ্যে আসামে প্রচলিত বোড়ো ভাষা-র সাথে এর ঘনিষ্ঠ সম্পর্ক আছে। গারো ভাষা লাতিন লিপিতে লেখা হয়।[তথ্যসূত্র প্রয়োজন]তাঙশিনুল সারাঙ হা ইয়ো। গোত্র ভেদে গারোদের মধ্যে আলাদা আলাদা উপভাষার প্রচলন রয়েছে। আচিক উপভাষাটি বাংলাদেশের টাঙ্গাইল, ময়মনসিংহ, শেরপুর, নেত্রকোণা এবং ভারতের মেঘালয় অঙ্গরাজ্যে বসবাসরত গারোদের মাতৃভাষা। তাদের নিজস্ব ভাষায় 'আচিক' শব্দের অর্থ পাহাড়। অন্যান্য উপভাষার মধ্যে আছে আবেং, আওয়ে, চিসাক, দাক্কা, গাঞ্চিং, কামরূপ, মাতচি। বাংলাদেশে আবেং উপভাষাটিও প্রচলিত; এই উপভাষার সাথে কোচ ভাষার মিল আছে। বাংলাদেশের গারোরা আবেং উপভাষাতে কথা বললেও আচিক উপভাষাতে লিখে থাকে। আওয়ে উপভাষাটি আসামে প্রচলিত, তবে এখন বিলুপ্তির পথে; সেখানকার গারোরা মান্য গারো ভাষাই ব্যবহার করেন। "Statement 1: Abstract of speakers' strength of languages and mother tongues - 2011"। www.censusindia.gov.in। Office of the Registrar General & Census Commissioner, India। সংগ্রহের তারিখ ২০১৮-০৭-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Garo"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  গারো ভাষার উপর এথনোলগ রিপোর্ট ওয়েব্যাক মেশিনে আর্কাইভকৃত ২৫ অক্টোবর ২০০৭ তারিখে
মাজহারুল ইসলাম হিমেল

মোঃ মাজহারুল ইসলাম হিমেল (ইংলিশঃ Md Mazharul Islam Himel/জন্ম: ১৬ সেপ্টেম্বর ১৯৮৮) কিন্তু তিনি মাজহারুল ইসলাম নামে সুপরিচিত। তিনি হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব চট্টগ্রাম আবাহনী খেলেছেন এবং বাংলাদেশ জাতীয় দলের হয়ে একজন গোলরক্ষক হিসেবে খেলেন। ২০০৫–২০০৬ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৮–০৯ মৌসুমে তিনি শেখ রাসেলের যোগদান করেছেন। শেখ রাসেলে ২ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি বিজেএমসি, ঢাকা আবাহনী, শেখ জামাল, আরামবাগ এবং ঢাকা মোহামেডানের হয়ে খেলেছেন। ২০২০–২১ মৌসুমে, তিনি ঢাকা মোহামেডান হতে চট্টগ্রাম আবাহনীতে যোগদান করেছেন। ২০০৬ সালে, মাজহারুল ইসলাম হিমেল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২টি ম্যাচে অংশগ্রহণ করেছেন। দলগতভাবে, হিমেল এপর্যন্ত ৬টি শিরোপা জয়লাভ করেছেন, যার মধ্যে ১টি ঢাকা মোহামেডানের হয়ে, ১টি ঢাকা আবাহনীর হয়ে এবং ৪টি শেখ জামালের হয়ে জয়লাভ করেছেন। মোহাম্মদ মাজহারুল ইসলাম হিমেল ১৯৮৮ সালের ১৬ই সেপ্টেম্বর তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন। ২০০৬ সালের ১৫ই নভেম্বর তারিখে, মাত্র ১৮ বছর ২ মাস বয়সে, হিমেল হংকংয়ের বিরুদ্ধে ২০০৭ এএফসি এশিয়ান কাপ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি গোলরক্ষক হিসেবে খেলেছেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে হিমেল মাত্র ১ ম্যাচে অংশগ্রহণ করেছেন। ৫ এপ্রিল ২০২১ পর্যন্ত হালনাগাদকৃত। "Hong Kong vs. Bangladesh"। ন্যাশনাল-ফুটবল-টিমস (ইংরেজি ভাষায়)। ১৫ নভেম্বর ২০০৬। সংগ্রহের তারিখ ৫ এপ্রিল ২০২১।  "২০০৭ এএফসি এশিয়ান কাপ বাছাইপর্ব: হংকং বনাম বাংলাদেশ"। এশিয়ান ফুটবল কনফেডারেশন (ইংরেজি ভাষায়)। ১৫ নভেম্বর ২০০৬। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০২১।  "Hong Kong vs. Bangladesh - November 15, 2006"। ইএসপিএন (ইংরেজি ভাষায়)। ১৫ নভেম্বর ২০০৬। সংগ্রহের তারিখ ৫ এপ্রিল ২০২১।  "Hong Kong v Bangladesh Live Commentary, Nov 15, 2006"। গোল (ইংরেজি ভাষায়)। ১৫ নভেম্বর ২০০৬। সংগ্রহের তারিখ ৫ এপ্রিল ২০২১।  ফেসবুকে মাজহারুল ইসলাম হিমেল সকারওয়েতে মাজহারুল ইসলাম হিমেল (ইংরেজি) ট্রান্সফারমার্কেটে মাজহারুল ইসলাম হিমেল (ইংরেজি) ওয়ার্ল্ডফুটবল.নেটে মাজহারুল ইসলাম হিমেল (ইংরেজি) ইএসপিএন এফসিতে মাজহারুল ইসলাম হিমেল (ইংরেজি) ন্যাশনাল-ফুটবল-টিমস.কমে মাজহারুল ইসলাম হিমেল (ইংরেজি)
হেমন্ত ভিনসেন্ট বিশ্বাস

হেমন্ত ভিনসেন্ট বিশ্বাস (জন্ম: ১৩ ডিসেম্বর ১৯৯৫; হেমন্ত বিশ্বাস নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন আক্রমণাত্মক মধ্যমাঠের খেলোয়াড় হিসেবে খেলে থাকেন। ২০১৩–১৪ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি শেখ রাসেলে যোগদান করেছেন। শেখ রাসেলে ২ মৌসুম অতিবাহিত করার পর সাইফের সাথে চুক্তি স্বাক্ষর করেছেন, যেখানে তিনি ২০ ম্যাচে ১টি গোল করেছেন। পরবর্তীকালে, তিনি বসুন্ধরা কিংসের হয়ে খেলেছেন। ২০১৯–২০ মৌসুমে, তিনি বসুন্ধরা কিংস হতে পুনরায় শেখ রাসেলে যোগদান করেছেন। ২০১৩ সালে, হেমন্ত বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৪ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ২টি গোল করেছেন। দলগতভাবে, হেমন্ত এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন। হেমন্ত ভিনসেন্ট বিশ্বাস ১৯৯৫ সালের ১৩ই ডিসেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন। হেমন্ত বাংলাদেশ অনূর্ধ্ব-২০ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৩ সালের ৮ই অক্টোবর তারিখে তিনি ইরাক অনূর্ধ্ব-২০ দলের বিরুদ্ধে ম্যাচে বাংলাদেশ অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি প্রায় ২ বছরে ১৩ ম্যাচে অংশগ্রহণ করেছেন। ২০১৪ সালের ৫ই মার্চ তারিখে, মাত্র ১৮ বছর ২ মাস ২১ দিন বয়সে, হেমন্ত ভারতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ডান পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে হেমন্ত সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১০ মাস ২৯ দিন পর, বাংলাদেশের জার্সি গায়ে প্রথম গোলটি করেন; ২০১৫ সালের ২রা ফেব্রুয়ারি তারিখে, শ্রীলঙ্কার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৯ এপ্রিল ২০২১ পর্যন্ত হালনাগাদকৃত। "AFC U-19 CHAMPIONSHIP 2014"। এশিয়ান ফুটবল কনফেডারেশন। সংগ্রহের তারিখ ২৯ এপ্রিল ২০২১।  "India - Bangladesh, Mar 5, 2014 - International Friendlies - Match sheet"। Transfermarkt। ৫ মার্চ ২০১৪। সংগ্রহের তারিখ ২৯ এপ্রিল ২০২১।  Strack-Zimmermann, Benjamin (২ ফেব্রুয়ারি ২০১৫)। "Bangladesh vs. Sri Lanka (1:0)"। National Football Teams। সংগ্রহের তারিখ ২৯ এপ্রিল ২০২১।  Strack-Zimmermann, Benjamin (২৬ ডিসেম্বর ২০১৫)। "Bangladesh vs. Maldives (1:3)"। National Football Teams। সংগ্রহের তারিখ ২৯ এপ্রিল ২০২১।  সকারওয়েতে হেমন্ত ভিনসেন্ট বিশ্বাস (ইংরেজি) ট্রান্সফারমার্কেটে হেমন্ত ভিনসেন্ট বিশ্বাস (ইংরেজি) ওয়ার্ল্ডফুটবল.নেটে হেমন্ত ভিনসেন্ট বিশ্বাস (ইংরেজি) ন্যাশনাল-ফুটবল-টিমস.কমে হেমন্ত ভিনসেন্ট বিশ্বাস (ইংরেজি)
হাইবারি

হাইবারি লন্ডনের ইলিংটন এ অবস্থিত এলাকা। আর্সেনাল ফুটবল ক্লাবের প্রাক্তন স্টেডিয়াম আর্সেনাল স্টেডিয়াম এখানে অবস্থিত।
সোনাল ভেঙ্গুরলেকর

সোনাল ভেঙ্গুরলেকর হলেন একজন ভারতীয় টেলিভিশন অভিনেত্রী। তিনি কালারসতে প্রচারিত শাস্ত্রী সিস্টার্সে দেবযানী শাস্ত্রী চরিত্রে অভিনয় করেছেন। এছাড়াও তিনি ইয়ে ভাদা রাহা এবং দিল দোস্তি ডান্সে অভিনয় করেছেন। "Official Page on Facebook"। Facebook।  YouTube "Promo of Shastri Sisters"। Colors TV। ১৫ জুন ২০১৪। সংগ্রহের তারিখ ১৬ জুন ২০১৪।  "Sonal bags her first lead role"। DNA India। ১৪ জুন ২০১৪। ২০১৪-০৭-১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১৪।  ফেসবুকে সোনাল ভেঙ্গুরলেকর ইন্সটাগ্রামে সোনাল ভেঙ্গুরলেকর
বিজয়েন্দ্র কুমেরিয়া

বিজয়েন্দ্র কুমেরিয়া হলেন একজন ভারতীয় টেলিভিশন অভিনেতা, যিনি আজ কি হাউসওয়াইফ হ্যায়... সাব জানতি হ্যায়, পেয়ার কা দর্দ হ্যায় মিঠা মিঠা পেয়ারা পেয়ারা, তুমহারি পাখি এবং শাস্ত্রী সিস্টার্সের মতো ধারাবাহিকে অভিনয় করেছেন। তিনি ২০১৪ সালে ঈশিতা গাঙ্গুলির বিপরীতে শাস্ত্রী সিস্টার্স ধারাবাহিকে প্রথমবারের মতো প্রধান চরিত্রে অভিনয় করেছেন, যার মাধ্যমে তিনি খ্যাতি অর্জন করেন। বর্তমানে তিনি কালারসতে সম্প্রচারিত ধারাবাহিক উড়ানে সুরজ রাজবংশী চরিত্রে অভিনয় করছেন। বিজয়েন্দ্র কুমেরিয়া হচ্ছেন একজন পাঞ্জাবি ব্যক্তি, ভারতের আহমেদাবাদ হচ্ছে তার মাতৃভূমি। Patel, Ano (অক্টোবর ১০, ২০১৪)। "Gujaratis take the lead on prime time TV"। The Times of India।  "Vijayendra Kumeria: Competition makes an actor perform better onscreen"। The Times of India। ৫ অক্টোবর ২০১৪। সংগ্রহের তারিখ ১ মার্চ ২০১৬।  ইন্টারনেট মুভি ডেটাবেজে বিজয়েন্দ্র কুমেরিয়া (ইংরেজি)
নাইকি

নাইকি হল একটি মার্কিন মল্লক্রীড়া পাদুকা ও পোশাক মার্কা যার সদর দফতর বিভারটন, ওরেগন, মার্কিন যুক্তরাষ্ট্রে অবস্থিত। এটি মল্লক্রীড়া জুতা এবং পোশাকের বিশ্বের বৃহত্তম সরবরাহকারী এবং ক্রীড়া সরঞ্জামের একটি প্রধান প্রস্তুতকারক, এর ২০২২ অর্থবছরে ৪৬ বিলিয়ন মার্কিন ডলারের বেশি আয় রয়েছে। কোম্পানিটি ২৫ জানুয়ারী, ১৯৬৪-এ বিল বোওয়ারম্যান এবং ফিল নাইট দ্বারা "ব্লু রিবন স্পোর্টস" হিসাবে প্রতিষ্ঠিত হয়েছিল এবং আনুষ্ঠানিকভাবে ৩০ মে, ১৯৭১ তারিখে নাইকি, ইনকর্পোরেটেড হয়ে ওঠে। কোম্পানী এর নাম নেয়া হয়েছে গ্রিক বিজয়ের দেবী নিকে থেকে। ২০২০ সাল পর্যন্ত, এটি বিশ্বব্যাপী ৭৬,৭০০ জনকে নিয়োগ দিয়েছে। ২০২০ সালে, একা মার্কাটির মূল্য $৩২ বিলিয়ন ডলারের বেশি ছিল, যা এটিকে ক্রীড়া ব্যবসার মধ্যে সবচেয়ে মূল্যবান মার্কায় পরিণত করেছে। পূর্বে, ২০১৭ সালে, নাইকি মার্কার মূল্য ছিল $২৯.৬ বিলিয়ন ডলার। ২০১৮ সালের ফরচুন ৫০০ তালিকায় মোট আয়ের দিক থেকে সবচেয়ে বড় মার্কিন কর্পোরেশনের তালিকায় নাইকি ৮৯তম স্থানে ছিল। Nikebiz : Company Overview : History : 1960s ওয়েব্যাক মেশিনে আর্কাইভকৃত ২৩ অক্টোবর ২০১১ তারিখে, Nike, Inc., Retrieved on August 12, 2010. "2010 Form 10-K, Nike, Inc."। United States Securities and Exchange Commission।  "Contact Nike, Inc."। Nike, Inc.। জুন ৩০, ২০২১ তারিখে মূল থেকে আর্কাইভ করা। সংগ্রহের তারিখ জুন ২৯, ২০২১।  "Nike annual revenue worldwide 2022"। Statista (ইংরেজি ভাষায়)। সংগ্রহের তারিখ ২০২৩-০২-১৯।  Sage, Alexandria (জুন ২৬, ২০০৮)। "Nike profit up but shares tumble on U.S. concerns"। Reuters। সংগ্রহের তারিখ জুলাই ১০, ২০০৮।  Levinson, Philip। "How Nike almost ended up with a very different name"। Business Insider। সংগ্রহের তারিখ জুন ৭, ২০১৭।  "Nike (NKE)"। Forbes (ইংরেজি ভাষায়)। সংগ্রহের তারিখ নভেম্বর ২১, ২০২০।  "Most Valuable Apparel Brand? Nike Just Does It Again"। Brand Finance। সংগ্রহের তারিখ সেপ্টেম্বর ১২, ২০২০।  "The World's Most Valuable Brands 2017: 16. Nike"। Forbes। সংগ্রহের তারিখ সেপ্টেম্বর ২৭, ২০১৭।  "Fortune 500 Companies 2018: Who Made the List"। Fortune (ইংরেজি ভাষায়)। নভেম্বর ১০, ২০১৮ তারিখে মূল থেকে আর্কাইভ করা। সংগ্রহের তারিখ নভেম্বর ১০, ২০১৮।  Egan, Timothy (১৩ সেপ্টেম্বর ১৯৯৮)। "The Swoon of the Swoosh"। The New York Times।  উইকিমিডিয়া কমন্সে নাইকি সংক্রান্ত মিডিয়া রয়েছে। দাপ্তরিক ওয়েবসাইট 2018 FIFA World Cup: Nike says Iran World Cup saga is 'misleading'
ছোটে মিয়াঁ

ছোট মিয়া হলো একটি ভারতীয় কৌতুকপ্রদ অনুষ্ঠান। এটি কালারসতে প্রচারিত হয়েছে, যেখানে জুহি পারমার এবং কপিল শর্মা অনুষ্ঠানটির উপস্থাপনা করেছেন। এছাড়াও রাহুল মহাজন এবং শচীন পিলগৌকর বিচারকের দায়িত্ব পালন করেছেন। অনুষ্ঠানটির রচয়িতা হচ্ছেন দিনেশ ব্রিগেডিয়ার।
রিভার ফিনিক্স

রিভার জুড ফিনিক্স (ইংরেজি: River Jude Phoenix; ২৩ আগস্ট ১৯৭০ – ৩১ অক্টোবর ১৯৯৩) ছিলেন একজন মার্কিন অভিনেতা, সঙ্গীতজ্ঞ ও সমাজকর্মী। তিনি রেইন ফিনিক্স, হোয়াকিন ফিনিক্স, লিবার্টি ফিনিক্স ও সামার ফিনিক্সের বড় ভাই। ফিনিক্স ২৪টি চলচ্চিত্র ও টেলিভিশন নাটকে অভিনয় করেন এবং টিন আইডল হিসেবে সুখ্যাতি অর্জন করেন। তিনি ১০ বছর বয়সে টেলিভিশন বিজ্ঞাপনে কাজের মাধ্যমে তার অভিনয় কর্মজীবন শুরু করেন। তিনি বিজ্ঞান কল্পকাহিনীমূলক রোমাঞ্চকর চলচ্চিত্র এক্সপ্লোরারস (১৯৮৫)-এ শ্রেষ্ঠাংশে অভিনয় করেন এবং তার প্রথম উল্লেখযোগ্য কাজ ছিল স্টিভেন কিং রচিত দ্য বডি উপন্যাসিকা অবলম্বনে নির্মিত স্ট্যান্ড বাই মি (১৯৮৬)। তিনি রানিং অন এম্পটি (১৯৮৮) চলচ্চিত্র দিয়ে প্রাপ্ত বয়স্ক অভিনেতা হিসেবে কাজ শুরু করেন এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। মাই ওন প্রাইভেট আইডাহো (১৯৯১) ছবিতে তার কাজের জন্য তিনি ব্যাপকভাবে সমাদৃত হন এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ ও শ্রেষ্ঠ অভিনেতা বিভাগে ন্যাশনাল সোসাইটি অব ফিল্ম ক্রিটিকস পুরস্কার অর্জন করেন। ১৯৯৩ সালের ৩১শে অক্টবর ফিনিক্স অতিরিক্ত ঔষধ সেবনের পর ঔষধের পার্শ্বপ্রতিক্রিয়ায় মাত্র ২৩ বছর বয়সে মারা যান। মৃত্যুকালে তিনি ডার্ক ব্লাড চলচ্চিত্রের কাজ করছিলেন। ওয়েনরব, বার্নার্ড (২ নভেম্বর ১৯৯৩)। "Death of River Phoenix Jolts the Movie Industry"। দ্য নিউ ইয়র্ক টাইমস। সংগ্রহের তারিখ ২৩ আগস্ট ২০১৮।  কনেল, রিখ; হাল, কার্লা (১৩ নভেম্বর ১৯৯৩)। "Drug Overdose Killed Phoenix, Coroner Says"। লস অ্যাঞ্জেলেস টাইমস। সংগ্রহের তারিখ ২৩ আগস্ট ২০১৮।  উইকিমিডিয়া কমন্সে রিভার ফিনিক্স সংক্রান্ত মিডিয়া রয়েছে। অলমুভিতে রিভার ফিনিক্স ইন্টারনেট মুভি ডেটাবেজে রিভার ফিনিক্স  (ইংরেজি) টার্নার ক্লাসিক মুভিজ ডেটাবেজে রিভার ফিনিক্স (ইংরেজি) ফাইন্ড এ গ্রেইভে রিভার ফিনিক্স  (ইংরেজি)
নাউ এন্টারটেইনমেন্ট

'নাউ এন্টারটেইনমেন্ট'একটি আমেরিকান রেকর্ড লেবেল এবং জর্জিয়ার ভিত্তিক বিনোদন কোম্পানী। 'নাউ এন্টারটেইনমেন্ট' বেশ কয়েকটি গান এবং অ্যালবাম প্রকাশ করেছে। নাউ এন্টারটেইনমেন্ট ২০১১ সালে টনি এম ফাউন্টেইন দ্বারা প্রতিষ্ঠিত হয়েছিল। নাউ এন্টারটেইনমেন্ট নেপির স্পিন-অফ গ্রুপ stick boys এর মূল শাখার একটি সদস্য Excluzive এর মাধ্যমে তাদের লেবেলের কাজের সূচনা করে। "TOP DEFINITION : Now Entertainment"। Urban Dictionary। সংগ্রহের তারিখ ১৫ অক্টোবর ২০১৭।  "♫ Daydreaming - Beezy Baby. Listen @cdbaby"। CD Baby। ২৪ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ১৩ সেপ্টেম্বর ২০১৭।  "Now Entertainment Owner Tony Fountain Speaks Out About Sister's Charge"। QNT। ৫ অক্টোবর ২০১৭। সংগ্রহের তারিখ ১৫ অক্টোবর ২০১৭।  "Now Entertainment Ready to Release a New Album "Keep Going""। WORLDHAB। ৮ অক্টোবর ২০১৭। ২১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৭।  "NOW Entertainment - Vimeo"। Vimeo। সংগ্রহের তারিখ ১৩ সেপ্টেম্বর ২০১৭।  "Beezy Baby - "Daydreaming"" (ইংরেজি ভাষায়)। ThisIs50। সংগ্রহের তারিখ ১৩ সেপ্টেম্বর ২০১৭। [স্থায়ীভাবে অকার্যকর সংযোগ] "Never off Work Entertainment, LLC"। Better Business Bureau। সংগ্রহের তারিখ ১৫ অক্টোবর ২০১৭।  "Now Entertainment on The Forefront of Bringing Underground Rap to The Mainstream" (ইংরেজি ভাষায়)। TG Daily। ৬ আগস্ট ২০১৮। সংগ্রহের তারিখ ১৭ আগস্ট ২০১৮। [স্থায়ীভাবে অকার্যকর সংযোগ] Official Website
ভিক্টোরিয়া হ্রদ

ভিক্টোরিয়া হ্রদ (ইংরেজি: Lake victoria) আফ্রিকা মহাদেশের বৃহত্তম এবং পৃথিবীর তৃতীয় বৃহত্তম হ্রদ। ক্ষেত্রফলের দিক দিয়ে এটি পৃথিবীর দ্বিতীয় বৃহত্তম বিশুদ্ধ পানির আধার। তবে গভীরতা তুলনামূলকভাবে কম হওয়ায় এটি পানির আয়তনের দিক দিয়ে বিশ্বে সপ্তম বৃহত্তম। তানজানিয়া, কেনিয়া এবং উগান্ডার মধ্যবর্তী একটি সুউচ্চ মালভূমির উপর এটি অবস্থিত। এ হ্রদে প্রায় ৩০০০ টি ছোট-বড় দ্বীপ রয়েছে, যার অনেকগুলোতেই মানব বসতি রয়েছে। নীল নদ এর দীর্ঘতম উৎস শ্বেত নীল নদের উৎপত্তি এ হ্রদ থেকেই। ভিক্টোরিয়া তুলনামূলকভাবে নবীন একটি হ্রদ। বর্তমান জলাধারটি সৃষ্টি হয় ৪,০০,০০০ বছর পূর্বে। ১৭,৩০০ বছর পূর্বে এটি পুরোপুরি শুকিয়ে যায়। ১৪,৭০০ বছর পূর্বে এটি পুনরায় ভরে উঠে। ভিক্টোরিয়া হ্রদের কথা প্রথম শোনা যায় আরব বণিকদের বিবরণীতে। সোনা, হাতির দাঁতের খোঁজে আরবরা আফ্রিকার অভ্যন্তরে নৌপথগুলো ব্যবহার করতো। ১১৬০ সালের একটি আরব মানচিত্রে ভিক্টোরিয়া হ্রদকে সুস্পষ্টভাবে সঠিক অবস্থানসহ চিহ্নিত করা হয়। ১৮৫৮ সালে ব্রিটিশ অভিযাত্রী জন হানিং স্পেক মধ্য আফ্রিকায় অনুসন্ধান চালাতে গিয়ে সর্বপ্রথম ইউরোপীয় হিসেবে ভিক্টোরিয়া হ্রদের তীরে উপস্থিত হন। বিশাল জলরাশি দেখে তার মনে হয়, এটিই নীল নদের উৎস। মহারাণী ভিক্টোরিয়ার নামানুসারে তিনি এটির নামকরণ করেন। ব্রিটিশ মিশনারী ও অভিযাত্রী ডেভিড লিভিংস্টোন স্পেকের দাবীর সত্যতা যাচাই করতে ব্যর্থ হন। তিনি আরও পশ্চিমে কঙ্গো নদীর কাছে পৌঁছান। অবশেষে আমেরিকান আবিষ্কারক হেনরি মরটন স্ট্যানলি এর সত্যতা যাচাই করতে সক্ষম হন। মানবসৃষ্ট ঘটনায় সাম্প্রতিক সময়ে ভিক্টোরিয়া হ্রদের জীববৈচিত্র্যের ব্যাপক ক্ষতি হয়েছে। মৎস্য সম্পদ থেকে আয় বাড়াতে ১৯৫৪ সালে হ্রদে নাইল পার্চ মাছ ছাড়া হয়। ১৯৮০ সালের আগ পর্যন্ত এরা হ্রদে সীমিত আকারে ছিল। কিন্তু পরবর্তী সময়ে এদের ব্যাপক বংশবিস্তার ঘটে। একই সাথে হ্রদে নাইল তেলাপিয়া ছাড়া হয়। বন ধ্বংস করা, অতিরিক্ত জনসংখ্যার পাশাপাশি এ মাছগুলোর আধিক্য হ্রদের জীববৈচিত্র্যকে হুমকির মুখে ফেলে দিয়েছে। বহু অণুজীব প্রজাতি বিলুপ্ত হয়ে যাবার আশঙ্কা রয়েছে। ভিক্টোরিয়া হ্রদের একমাত্র বহির্গামী উৎস উগান্ডার জিনজাতে অবস্থিত। প্রাকৃতিক একটি বাঁধের মাধ্যমে বহির্গামী পানি প্রবাহ নিয়ন্ত্রিত হত। ১৯৫২ সালে পানি প্রবাহ বাড়াতে ব্রিটিশ ঔপনিবেশিক প্রকৌশলীরা প্রাকৃতিক জল সংরক্ষণাগারটি ধ্বংস করে দেন। ২০০২ সালে বিশ্বব্যাংকের অর্থায়নে উগান্ডা নীল নদীতে বাঁধ দিয়ে দ্বিতীয় জল বিদ্যুৎ প্রকল্প স্থাপন করে। এরপর হ্রদের পানিস্তরের উচ্চতা ৮০ বছরের মধ্যে সর্বনিম্নে নেমে আসে। কেনীয় বিশেষজ্ঞরা অনুসন্ধান করে দেখেন, চুক্তি ভঙ্গ করে উগান্ডা দ্বিগুণ পরিমাণ পানি ছেড়ে দিচ্ছে। ১৯ শতকের শুরু থেকই লেক ভিক্টোরিয়া ফেরি সার্ভিস তানজানিয়া, কেনিয়া এবং উগান্ডার মধ্যে যোগাযোগের মাধ্যম। প্রধান বন্দরগুলোর মধ্যে আছে কিসুমো, জিনজা, পোর্ট বেল। অক্টোবর ৩,১৯৯৫ একটি ফেরি দুর্ঘটনায় ১০০০ লোকের বেশি মারা যায়, যা আফ্রিকার ইতিহাসে সবচেয়ে মর্মান্তিক জলপথ দুর্ঘটনা হয়ে চিহ্নিত হয়ে আছে। আফ্রিকার প্রধান হ্রদসমূহ উইকিমিডিয়া কমন্সে ভিক্টোরিয়া হ্রদ সংক্রান্ত মিডিয়া রয়েছে। ভিক্টোরিয়া হ্রদের পানিস্তরের উচ্চতা হ্রাস, আশঙ্কায় পূর্ব আফ্রিকার রাষ্ট্রসমূহ
সিঁড়ি

বিভিন্ন উচ্চতার ভিন্ন ভিন্ন তলকে সংযোগ সাধনের জন্য পরপর কতগুলো ধাপের সুবিধাজনক বিন্যাসই হলো সিঁড়ি (ইংরেজি: Stairway বা Stair])। ধাপ (step) ট্রেড (tread) রাইসার (riser) ধাপসমষ্টি (flight) ল্যান্ডিং (landing) বাঁকানো ধাপ (winder) ঢাল (pitch) রেইল (Hand Rails) রেলিং (Balustrade) কেন্দ্রীয় স্তম্ভ (Newel) হেড রুম (Head room/Head Way) সিঁড়ির পরিমাপ পরিস্থিতি ও ব্যবহার ভেদে ভিন্ন হয়। তাই সিঁড়ির নির্দিষ্ট কোন পরিমাপ নেই। তবে, সাধারণ ভাবে কিছু নিয়ম মেনে চলা হয়। ট্রেড + ২xরাইসার = ৬০ (সকল মান সে.মি তে) ট্রেড x রাইসার = ৪০০-৪১০ (সকল মান সে.মি তে) এখান থেকে পাওয়া মান অনুসারে সিঁড়ির আদর্শ মান ধরা যায়, ট্রেড ৩০ সে.মি ও রাইসার ১৪ সে.মি। ট্রেডে প্রতি ২৫ মি.মি কমানোর জন্য রাইসার এ ১২-১৩ মি.মি যোগ করতে হবে। ব্যক্তিগত আবাস ভবন গুলোর সুবিধাজনক পরিমাপ - ট্রেড ২৫সে.মিxরাইসার ১৬ সে.মি সর্বজনীন স্থাপনা গুলোর সুবিধাজনক পরিমাপ - ট্রেড ২৭সে.মিxরাইসার ১৫ সে.মি থেকে ট্রেড ৩০সে.মিxরাইসার ১৩সে.মি এই পরিমাপগুলো কোনো সুনির্দিষ্ট মান নয়, কেবলমাত্র সুবিধাজনক মান হিসেবে প্রণয়ন করা হয়েছে। যে কোনো ক্ষেত্রেই এর হেরফের হতে পারে। Building Construction - Sushil Kumar
ভেনম (চলচ্চিত্র)

ভেনম হল একটি মার্কিন অতিমানব চলচ্চিত্র যেটি ৫ই অক্টোবর ২০১৮ সালে মার্কিন যুক্তরাষ্ট্রে মুক্তি পেয়েছে। চলচ্চিত্রটি মূলত মার্ভেল কমিকস-এর "ভেনম" চরিত্রের উপর ভিত্তি করে নির্মিত হয়েছে। এর প্রযোজনা প্রতিষ্ঠান কলাম্বিয়া পিকচার্স। এক কেলেঙ্কারীর পর সাংবাদিক এডি ব্রুক তার পেশাজীবন পুনঃপ্রতিষ্ঠার লক্ষ্যে লাইফ ফাউন্ডেশন (মার্ভেল কমিকস্-এর কাল্পনিক প্রতিষ্ঠান) নামক একটি দলকে নিয়ে অনুসন্ধান শুরু করেন। কিন্তুু অনুসন্ধানের এক পর্যায়ে সে সিমবায়োটি (আরেক কাল্পনিক চরিত্র) নামের এক ভীনগ্রহের প্রাণীর সংস্পর্শে আসে যা এডির দেহের সাথে যুক্ত হয়ে তাকে অতিমানবীয় ক্ষমতা প্রদান করে। টম হার্ডি — ভেনম/এডি ব্রক মিশেল উইলিয়ামস — অ্যানি ওয়েইং রিজওয়ান আহমেদ — কার্লটন ড্রেক স্কট হেজ রেইড স্কট জেনি স্লেট — ডোরা স্মিথ এই চলচ্চিত্রের দৃশ্যধারণের কাজ শুরু হয় অক্টোবর ২৩, ২০১৭ সাল থেকে। এই ছবির বেশিরভাগ চিত্রায়ন আটলান্টা, নিউ ইয়র্ক সিটিতে। ভেনম ২০১৮ সালের ৫ই অক্টোবর সমগ্র মার্কিন যুক্তরাষ্ট্র জুড়ে মুক্তি পায়। "Film releases"। Variety Insight। আগস্ট ১৫, ২০১৮ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৮।  Ha, Anthony (আগস্ট ১, ২০১৮)। "Tom Hardy's 'Venom' has a lot to say in his new trailer"। TechCrunch। আগস্ট ১৩, ২০১৮ তারিখে মূল থেকে আর্কাইভ করা। সংগ্রহের তারিখ আগস্ট ১১, ২০১৮।  বুশ, আনিতা (১৯ মে ২০১৭)। "Tom Hardy Is 'Venom' In New Sony Marvel Film To Be Directed By Ruben Fleischer"। ডেডলাইন হলিউড (ইংরেজি ভাষায়)। ২০ মে ২০১৭ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৮।  দাপ্তরিক ওয়েবসাইট ইন্টারনেট মুভি ডেটাবেজে ভেনম (ইংরেজি)